**KOMPENSASJONSORDNING RETTET MOT KULTURSEKTOREN**

[Kulturrådet har fått i oppgave å forvalte en ny kompensasjonsordning på 300 millioner kroner som målrettes mot kultursektoren.](https://www.kulturradet.no/om-kulturradet/vis-artikkel/-/-gledelig-med-malrettet-ordning-for-kultursektoren)Ordningen er midlertidig, og er rettet inn mot alle kulturaktører som har måttet avlyse eller utsette arrangementer som følge av de påleggene og forbudene som har kommet fra helsemyndighetene.

Tiltakspakken for kultur, frivillighet og idrett som ble lagt frem 18. mars omfatter ikke institusjoner med driftstilskudd fra staten.

**Hva betyr egentlig dette? Kortsvar: Det er det rett og slett ingen som helt vet enda.**

Informasjonen på Kulturrådets sider er foreløpig sparsom, fordi forskriften fra Kulturdepartementet ikke foreligger enda. Kulturrådet oppdaterer sin informasjon om kompensasjonsordninger her: <https://www.kulturradet.no/sok-stotte/vis-artikkel/-/sporsmal-og-svar-om-kompensasjonsordningen-som-folge-av-koronaviruset>

**Når kan man søke på den nye ordningen?**

Kulturdepartementet utarbeider en forskrift. Når den foreligger, vil Kulturrådet jobbe med å få detaljene i ordningen på plass så raskt som mulig.

### Hvem er ordningen for?

### Ordningen er ment å kompensere for bortfall av inntekter fra billettsalg, samt merutgifter som følge av at arrangementer må avlyses eller utsettes på grunn av Coronaviruset.

**Er det *noe som* helst som er klart og tydelig i pakken?**

Ja, følgende er allerede på plass:

* **Utbetalte tilskudd (fra kulturdepartementet) for kulturarrangement som blir avlyst, skal ikke tilbakebetales.** De færreste av kulturhusene har direkte støtte fra kulturdepartementet, men de det gjelder oppfordres til å sette seg inn i nytt regelverk. <https://www.regjeringen.no/no/aktuelt/kultur--og-likestillingsministeren-vil-ikke-kreve-tilbake-tilskudd/id2693342/>
* **Frivilligheten beholder statlige tilskudd.** Ikkedirekte aktuelt for kulturhusene, men for kulturhusenes arbeid med lokal frivillighet
* [**Kulturrådet kommer ikke til å kreve tilbake midler som er brukt til å planlegge arrangementer som nå blir avlyst som følge av koronaviruset**.](https://www.kulturradet.no/om-kulturradet/vis-artikkel/-/korona-situasjonen-informasjon-til-tilskuddsmottakere-som-er-rammet) Dette vil gjelde ut april eller fram til myndighetene eventuelt endrer tiltakene. **Dette tiltaket omfatter også kulturhusene.**

I tillegg trekkes det frem flere tiltak som ikke er spesifikke for kultursektoren, men omfatter hele næringslivet, les særlig under arbeidsliv. Les mer på Kulturrådets samleside krisetiltak i forbindelse med koronasituasjonen. <https://www.kulturradet.no/om-kulturradet/vis-artikkel/-/krisetiltak-i-forbindelse-med-koronasituasjonen>

Notat pr. 25.03.2019